Գլոբալ տաքացման հետևանքներ

**Գլոբալ տաքացման հետևանքներ,** ընդգրկում են ջերմոցային գազերի արտանետումների հետևանքով առաջացած տնտեսական և սոցիալական փոփոխությունները։ Գոյություն ունեն գիտական ​​ապապույցներ, որ մարդկային գործունեությունը դրա հիմնական շարժիչ ուժն է։ Կլիմայի փոփոխության հետևանքներից շատերը, ինչպիսիք են սառցադաշտերի հալոցքը, բույսերի ավելի վաղ ծաղկումը և գյուղատնտեսության արտադրողականության փոփոխությունը այսօր արդեն նկատելի են։

Կլիմայի փոփոխության հետագա ազդեցությունները կարող են տարբեր լինել կախված կլիմայի տարածքային վարման քաղաքականությունից: Կլիմայի փոփոխությանն ուղղված քաղաքականության երկու հիմնական ուղղություններն են՝ մարդու կողմից ջերմոցային գազերի արտանետումների նվազեցումը և կլիմայի փոփոխության ազդեցությանը հարմարվելը: Գեոինժեներությունը քաղաքականության մեկ այլ տարբերակ է:

Կլիմայի փոփոխության քաղաքականությունը կարճաժամկետ հեռանկարում կարող է դրական երկարաժամկետ ազդեցություն ունենալ։ Կլիմայի փոփոխության մեղմացման քաղաքականությունը կարող է մինչև 2100 թվականը սահմանափակել գլոբալ տաքացումը մինչև 2&nbsp;°C կամ ավելի քիչ: Համաշխարհային էներգիայի սպառման մեծացումը և հանածո վառելիքի արդյունահանման ընդլայնումը կարող են հանգնեցնել գլոբալ ջերմաստինանի բարձրացմանը մոտ 4&nbsp;°C-ով։ Ջերմաստիճանի ավելի բարձրացումը մեծապես կդժվարացնի հարմարվողականությունը, և կբարձրացնի բացասական հետևանքների ռիսկերը։

Ըստ 2021 թվականի օգոստոսին Կլիմայի փոփոխության հարցերով միջկառավարական հանձնաժողովի (IPCC) հրապարակած զեկույցի, ծովի մակարդակը կբարձրանա հարյուրավոր կամ հազարավոր տարիների ընթացքում, նույնիսկ եթե գլոբալ տաքացումը դադարեցվի: Նույնիսկ եթե տաքացումը հնարավոր լինի կանգնեցնել 1,5&nbsp;°C մակարդակում, ծովի մակարդակը, միևնույն է, կբարձրանա առնվազն 2-3 մետրով։ Դրա պատճառով կավելանան ջրհեղեղները։ Արագ տաքացման դեպքում ծովի մակարդակը 2300 թվականին կարող է բարձրանալ 15 մետրով։ Զեկույցի հեղինակները տաքացման մոտակա բացասական հետրանքը համարում են օվկիանոսի շրջանառության կտրուկ փոփոխությունը։ Դա կարող են թուլացնել մուսոնները Աֆրիկայում և Ասիայում, ուժեղացնել հարավային կիսագնդում, չեզեքացնել Գոլֆստրիմը և չորացնել Եվրոպան։

## Սահմանում
«Կլիմայի փոփոխություն» տերմինը նշանակում է ջերմաստիճանի գլոբալ փոփոխություն, որը նախկինում պահպանվել է երկար ժամանակ: Համաշխարհային օդերևութաբանական կազմակերպությունն այս ժամանակահատվածը սահմանում է մոտ 30 տարի: Հետևանքները կարող են ներառել գլոբալ տաքացում, տեղումների  քանակի փոփոխություններ և էքստրեմալ եղանակային իրադարձությունների հաճախականության աճ: Կլիմայի փոփոխությունը կարող է առաջանալ բնական պատճառներով, ինչպիսիք են արեգակնային ակտիվության  և մթնոլորտի կազմի փոփոխությունները, կամ արհեստական մարդածին գործոնների պատժառով: Կլիմայի փոփոխության վրա ցանկացած մարդածին ազդեցություն կարող է առաջանալ բնական կլիմայի փոփոխության ֆոնի վրա: Բացի այդ, մարդու գործունեությունը կարող է մեծացնել կամ նվազեցնել կլիմայի խոցելիությունը (օրինակ՝ բնակչության աճը ափամերձ տարածքներում կամ չորային շրջաններում):

Բացի այդ «մարդածին գործոն» տերմինը վերաբերում է ոչ միայն մարդու բնական այլև արհեստական ազդեցությանը շրջակա միջավայրի վրա։

## Ծանոթագրություններ

Կատեգորիա:Աշխարհառազմավարություն
Կատեգորիա:Բնապահպանություն
Կատեգորիա:Բնության խնդիրներ
Կատեգորիա:Եղանակ
Կատեգորիա:Եվրոպայի կլիմա
Կատեգորիա:Էկոլոգիա
Կատեգորիա:Ժառանգություն
Կատեգորիա:Կլիմա
Կատեգորիա:Կլիմայագիտություն
Կատեգորիա:Կլիմայի փոփոխություն
Կատեգորիա:Հանրային առողջություն
Կատեգորիա:Շրջակա միջավայրի պաշտպանություն
Կատեգորիա:Օդերևութաբանություն